ประกาศคณะกรรมการกํากับหลักทรัพย์และตลาดหลักทรัพย์ที่ กธ/น/ย. 14/2545เรื่อง การกําหนดค่าธรรมเนียมการประกอบกิจการตามที่ได้รับใบอนุญาต อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "ค่าธรรมเนียม" หมายความว่า ค่าธรรมเนียมการประกอบกิจการตามที่ได้รับใบอนุญาต"รายได้" หมายความว่า ยอดรายได้รวมจากการประกอบกิจการตามที่ได้รับใบอนุญาตก่อนหักค่าใช้จ่ายตามงบการเงินที่ผู้สอบบัญชีตรวจสอบและแสดงความเห็นแล้ว"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทดังต่อไปนี้ ชําระค่าธรรมเนียมต่อสํานักงานตามอัตราที่กําหนด ล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น (1) การค้าหลักทรัพย์อันเป็นตราสารแห่งหนี้ ปีละ 1,000,000 บาท(2) การจัดจําหน่ายหลักทรัพย์อันเป็น ปีละ 1,000,000 บาท ตราสารแห่งหนี้(3) การยืมและให้ยืมหลักทรัพย์ ปีละ 100,000 บาท(4) การจัดการเงินร่วมลงทุน ปีละ 50,000 บาทข้อ ๓ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ตามกฎกระทรวงฉบับที่ 7 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 ชําระค่าธรรมเนียมในอัตราปีละห้าแสนบาท และให้ชําระต่อสํานักงานก่อนวันตรงกับวันที่ได้รับใบอนุญาตในปีแรก ข้อ ๔ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนตามกฎกระทรวงว่าด้วยการอนุญาตการประกอบธุรกิจหลักทรัพย์ประเภทการเป็นที่ปรึกษาการลงทุน พ.ศ. 2545 ชําระค่าธรรมเนียมใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนตามหลักเกณฑ์ดังต่อไปนี้(1) กรณีที่บริษัทหลักทรัพย์ดังกล่าวได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนเพียงประเภทเดียว ให้ชําระค่าธรรมเนียมในอัตราปีละสองหมื่นห้าพันบาท ต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น (2) กรณีที่บริษัทหลักทรัพย์ดังกล่าวได้รับใบอนุญาตประกอบธุรกิจหลักทรัพย์ประเภทอื่นใดที่มิได้มีหน้าที่ชําระค่าธรรมเนียมโดยคํานวณจากรายได้ด้วย ให้ชําระค่าธรรมเนียมในอัตราปีละสองหมื่นห้าพันบาทต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น (3) กรณีที่บริษัทหลักทรัพย์ดังกล่าวได้รับใบอนุญาตประกอบธุรกิจหลักทรัพย์ประเภทการจัดการกองทุนรวมตามข้อ 5 วรรคหนึ่ง หรือประเภทการเป็นนายหน้าระหว่างผู้ค้าหลักทรัพย์ตามข้อ 7 ด้วย ให้ชําระค่าธรรมเนียมตามอัตราและวิธีการที่กําหนดในข้อ 9ข้อ ๕ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมตามกฎกระทรวงว่าด้วยการอนุญาตการประกอบธุรกิจหลักทรัพย์ประเภทการจัดการกองทุนรวม พ.ศ. 2545 ชําระค่าธรรมเนียมโดยคํานวณจากรายได้ตามอัตราและวิธีการที่กําหนดในข้อ 9 ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมตามกฎกระทรวงฉบับที่ 4 (พ.ศ. 2538) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 ชําระค่าธรรมเนียมในอัตราปีละหนึ่งล้านบาทต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น ข้อ ๖ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลตามกฎกระทรวงฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 ชําระค่าธรรมเนียมปีละสองรอบ รอบละหกเดือนตามปีปฏิทิน โดยค่าธรรมเนียมที่ต้องชําระในแต่ละรอบ ให้ชําระในอัตราร้อยละ 0.0045 ของค่าเฉลี่ยของมูลค่าทรัพย์สินสุทธิของกองทุนส่วนบุคคลทุกกองทุนที่อยู่ภายใต้การจัดการของบริษัทหลักทรัพย์ในรอบระยะเวลาการชําระค่าธรรมเนียมนั้น แต่ทั้งนี้ต้องไม่ต่ํากว่าสามแสนบาท และไม่เกินหนึ่งล้านบาทต่อปี ให้บริษัทหลักทรัพย์ชําระค่าธรรมเนียมสําหรับรอบหกเดือนที่หนึ่งภายในวันที่ 31 กรกฎาคมของทุกปี และรอบหกเดือนที่สองภายในวันที่ 31 มกราคมของปีถัดไป ทั้งนี้ บริษัทหลักทรัพย์ต้องชําระค่าธรรมเนียมขั้นต่ําจํานวนสามแสนบาทต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น เว้นแต่ในปีแรกของการประกอบธุรกิจหลักทรัพย์นั้น ให้ชําระค่าธรรมเนียมขั้นต่ําในวันที่ใบอนุญาตมีผลใช้บังคับ และในปีที่มีการเลิกประกอบกิจการหรือเพิกถอนใบอนุญาต ให้บริษัทหลักทรัพย์ดังกล่าวชําระค่าธรรมเนียมภายในสามสิบวันนับแต่วันที่รัฐมนตรีอนุญาตให้เลิกประกอบกิจการหรือวันที่รัฐมนตรีสั่งเพิกถอนใบอนุญาต ในกรณีที่บริษัทหลักทรัพย์ตามวรรคหนึ่งได้รับใบอนุญาตประกอบธุรกิจหลักทรัพย์ประเภทการจัดการกองทุนรวมตามข้อ 5 วรรคหนึ่ง หรือประเภทการเป็นนายหน้าระหว่างผู้ค้าหลักทรัพย์ตามข้อ 7 ให้บริษัทหลักทรัพย์นั้นชําระค่าธรรมเนียมตามอัตราและวิธีการที่กําหนดในข้อ 9 แทนการชําระค่าธรรมเนียมตามวรรคหนึ่งและวรรคสองข้อ ๗ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ตามกฎกระทรวงว่าด้วยการอนุญาตการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ พ.ศ. 2545 ชําระค่าธรรมเนียมโดยคํานวณจากรายได้ตามอัตราและวิธีการที่กําหนดในข้อ 9 ข้อ ๘ ให้ผู้ที่ได้รับใบอนุญาตการให้บริการเป็นนายทะเบียนหลักทรัพย์ชําระค่าธรรมเนียมในอัตราปีละห้าหมื่นบาท และให้ชําระต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น ในกรณีที่ผู้ได้รับใบอนุญาตการให้บริการเป็นนายทะเบียนหลักทรัพย์ได้รับใบอนุญาตประกอบธุรกิจหลักทรัพย์ประเภทอื่นใดที่มีหน้าที่ชําระค่าธรรมเนียมโดยคํานวณจากรายได้ด้วยให้บุคคลดังกล่าวชําระค่าธรรมเนียมตามอัตราและวิธีการที่กําหนดในข้อ 9ข้อ ๙ การชําระค่าธรรมเนียมโดยคํานวณจากรายได้ ให้บริษัทหลักทรัพย์ชําระตามอัตราและวิธีการดังต่อไปนี้ แต่ทั้งนี้ต้องไม่ต่ํากว่าห้าแสนบาท และไม่เกินห้าล้านบาทต่อปี (1) รายได้ส่วนที่ไม่เกินหนึ่งร้อยล้านบาท ให้ชําระในอัตราร้อยละสองต่อปี(2) รายได้ส่วนที่เกินหนึ่งร้อยล้านบาทแต่ไม่เกินสองร้อยล้านบาท ให้ชําระในอัตราร้อยละหนึ่งจุดห้าต่อปี(3) รายได้ส่วนที่เกินสองร้อยล้านบาท ให้ชําระในอัตราร้อยละหนึ่งต่อปี การชําระค่าธรรมเนียมตามวรรคหนึ่ง ให้บริษัทหลักทรัพย์ชําระค่าธรรมเนียมขั้นต่ําจํานวนห้าแสนบาทต่อสํานักงานล่วงหน้าเป็นรายปีตามปีปฏิทิน โดยชําระก่อนวันเริ่มปีปฏิทินนั้น และชําระส่วนที่เกินห้าแสนบาทภายในห้าเดือนนับแต่วันสิ้นงวดการบัญชีของบริษัทหลักทรัพย์นั้น เว้นแต่ในปีแรกของการประกอบธุรกิจหลักทรัพย์นั้น ให้ชําระค่าธรรมเนียมขั้นต่ําในวันที่ใบอนุญาตมีผลใช้บังคับ และในปีที่มีการเลิกประกอบกิจการหรือเพิกถอนใบอนุญาต ให้บริษัทหลักทรัพย์ดังกล่าวชําระค่าธรรมเนียมภายในสามสิบวันนับแต่วันที่รัฐมนตรีอนุญาตให้เลิกประกอบกิจการหรือวันที่รัฐมนตรีสั่งเพิกถอนใบอนุญาต โดยในการคํานวณค่าธรรมเนียมให้ใช้รายได้จากงบการเงินที่ผู้สอบบัญชีตรวจสอบและแสดงความเห็นแล้วล่าสุด ทั้งนี้ หากวันที่เลิกประกอบกิจการหรือเพิกถอนใบอนุญาตอยู่ในช่วงที่ยังมิได้จัดทํางบการเงิน ให้ใช้รายงานของผู้สอบบัญชีในการตรวจสอบเป็นกรณีพิเศษเฉพาะเรื่องรายได้สําหรับระยะเวลาที่ประกอบธุรกิจในปีนั้น เป็นฐานในการคํานวณค่าธรรมเนียมข้อ ๑๐ การชําระค่าธรรมเนียมตามข้อ 2 ข้อ 3 ข้อ 4(1) และ (2) และข้อ 8 ในปีแรกของการประกอบธุรกิจ ให้บริษัทหลักทรัพย์และนายทะเบียนหลักทรัพย์ชําระค่าธรรมเนียมในวันที่ใบอนุญาตมีผลใช้บังคับ และในกรณีที่ระยะเวลาในการประกอบธุรกิจสําหรับปีแรกนั้นเหลือไม่เกินหกเดือน ให้ชําระค่าธรรมเนียมเพียงกึ่งหนึ่งของค่าธรรมเนียมที่กําหนดไว้ข้อ ๑๑ การชําระค่าธรรมเนียมตามข้อ 2 ข้อ 5 วรรคสอง และข้อ 8 สําหรับปี พ.ศ. 2545 และการชําระค่าธรรมเนียมขั้นต่ําตามข้อ 6 วรรคสองสําหรับปี พ.ศ. 2545 ให้ผู้ที่ได้รับใบอนุญาตประกอบธุรกิจหลักทรัพย์ประเภทนั้น ๆ หรือใบอนุญาตการให้บริการเป็นนายทะเบียนหลักทรัพย์ อยู่แล้วก่อนวันที่ประกาศนี้ใช้บังคับ ชําระค่าธรรมเนียมดังกล่าวภายในวันที่ 28 กุมภาพันธ์ พ.ศ. 2545ค่าธรรมเนียมใบอนุญาตที่บริษัทหลักทรัพย์หรือนายทะเบียนหลักทรัพย์ได้ชําระตามกฎกระทรวงออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 หรือตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ แล้วแต่กรณี ไว้ล่วงหน้าเพื่อเป็นค่าธรรมเนียมใบอนุญาตตามกฎกระทรวงหรือประกาศดังกล่าวสําหรับปี พ.ศ. 2545 แล้ว ให้บริษัทหลักทรัพย์หรือนายทะเบียนหลักทรัพย์นั้นได้รับยกเว้นไม่ต้องชําระค่าธรรมเนียมตามประกาศนี้สําหรับปี พ.ศ. 2545 ข้อ ๑๒ ในกรณีที่ปรากฏว่าบริษัทหลักทรัพย์หรือนายทะเบียนหลักทรัพย์ไม่ชําระค่าธรรมเนียมภายในเวลาที่กําหนด หรือชําระค่าธรรมเนียมไม่ครบถ้วนตามที่ประกาศนี้กําหนด ให้ชําระค่าธรรมเนียมเพิ่มในอัตราร้อยละสองต่อเดือนของค่าธรรมเนียมที่ค้างชําระ เศษของเดือนให้นับเป็นหนึ่งเดือน ทั้งนี้ จนกว่าจะได้ชําระค่าธรรมเนียมครบถ้วนแล้ว ข้อ ๑๓ ประกาศนี้ให้ใช้บังคับตั้งแต่วันที่ 22 กุมภาพันธ์ พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 19 กุมภาพันธ์ พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์